fr ka ka en ka ka ka ka ka ka en en en en en en nb en en en nb ka ka ka en en ka ka en en ka ka en en ka ka en ka ka en ka ka ka en ka ka en ka ka ka en ka ka en ka ka ka ka ka en ka en ka ka ka en ka ka en ka ka en ka ka en ka ka en ka ka ka ka ka en ka en ka ka ka ka en ka ka ka ka ka en ka ka ka ka ka en ka ka ka ka ka en ka ka ka en ka ka ka ka ka en en ka ka ka ka en ka ka ka ka en ka ka ka ka en ka ka ka ka en ka ka ka en ka ka ka ka ka fi ka ka ka ka ka ka ka ka ka ka ka ka ka ka ka ka ka ka ka ka ka ka ka fr en ka ka ka ka ka ka ka ka ka ka ka ka ka fr en ka ka ka ka ka ka ka ka ka ka ka en ka ka en ka ka ka ka ka ka ka ka ka ka
სიახლე GeOlymp 2013 - ფინალური რაუნდის შედეგები
23 ივნისს ჯეოლიმპის 2013 წლის სერიის ფინალური რაუნდი გაიმართა. ღონისძიებას უკვე მეორედ გაუწია მასპინძლობა კავკასიის უნივერსიტეტის ტექნოლოგიების სკოლამ, რისთვისაც კიდევ ერთხელ ვუხდით მადლობას უნივერსიტეტს და ტექნოლოების სკოლის დეკანს - ბატონ გიორგი დათუკიშვილს.
ტრადიციულად, შეჯიბრების პარალელურად მიმდინარეობდა ონლაინ რაუნდი ყველა კონკურსგარე მსურველისთვის და მისი შედეგები ამ გვერდზეა გამოქვეყნებული.
ფინალის შედეგების სანახავად კი ამ ბმულს მიჰყევით.
პირველი ადგილი 8 ამოცანით მოიპოვა კომაროვის სახელობის სკოლის მოსწავლემ - ნიკოლოზ სვანიძემ და მიიღო პრიზი Samsung Galaxy note N8000 პლანშეტი.
მეორე ადგილზე გავიდა ასევე კომაროვის სახელობის სკოლის მოსწავლე - ჯიმი სხირტლაძე, რომელმაც 7 ამოცანა წარმატებით ამოხსნა. ჯეოლიმპისგან მას საჩუქრად Nikon L820 ფოტოაპარატი გადაეცა.
მესამე ადგილზე 6 ამოცანით გავიდა თბილისის სახელმწიფო უნივერსიტეტის სტუდენტი - ზურაბ კუცია და Kindle PaperWhite ელექტრონული წიგნების მკითხველით დაჯილდოვდა.
სრული ფოტო ალბომის ნახვა შესაძლებელია ჩვენს Facebook გვერდზე.
ჯეოლიმპის 2013 წლის სერიის ჩატარებაში ძალიან დიდი წვლილი მიუძღვის დაფინანსებას, რომელიც პრეზიდენტის ადმინისტრაციისგან მივიღეთ, ამიტომ კიდევ ერთხელ ვუხდით მათ მადლობას, რომ მხარში დაგვიდგნენ და საშუალება მოგვცეს შეჯიბრებათა კიდევ ერთი სერია ჩაგვეტარებინა.
ასევე გვსურს დიდი მადლობა გადავუხადოთ კომპანია "ჯორჯიან ქარდს" რომელიც ოთხივე სერიის განმავლობაში ფინანსურ მხარდაჭერას გვიწევდა საჩუქრების შესაძენად და კომპანია "ინოტექს", რომლის დატაცენტრშიც ჯეოლიმპის სერვერი უსასყიდლოდ არის განთავსებული და ინტერნეტით უზრუნველყოფილი.
სერიის ფარგლებში ინტერნეტ რაუნდების გარდა ოთხი დასწრებული ტური ჩატარდა:
მეორე ეპიზოდი თავისუფალ უნივერსიტეტში
მეოთხე ეპიზოდი ქუთაისის აკაკი წერეთლის სახელობის სახელმწიფო უნივერსიტეტში
მეხუთე ეპიზოდი თბილისის სახელმწიფო უნივერსიტეტში
2013 წლის სერია ჩვენთვის პირველი იყო, სადაც სახალხოდ გამოვაცხადეთ ამოცანათა მიღება. სერიისთვის ამოცანები შეადგინეს ავტორებმა: ელდარ ბოგდანოვი, ირაკლი მერაბიშვილი, მარიამ დანელია, ნიკოლოზ გაბისონია, ზურაბ კუცია, ნიკა ნადირაძე, ნიკა სანაკოევი, ბაქარ დარსაძე, ავთანდილ გოქაძე, გიორგი გულიაშვილი.
ჯეოლიმპის გუნდი მადლობას უხდის ირაკლი მერაბიშვილს და ნიკოლოზ გაბისონიას განსაკუთრებული მხარდაჭერისთვის რაუნდების ტესტირებასა და დასწრებული ტურების ჩატარებაში.
კავკასიის უნივერსიტეტის ტექნოლოგიების სკოლა
სიახლე GeOlymp 2012 - ფინალური რაუნდის შედეგები
8 ივლისს გაიმართა 2012 წლის სერიის ფინალური შეჯიბრი. ღონისძიებას ღირსეული მასპინძლობა გაუწია კავკასიის უნივერსიტეტის ტექნოლოგიების სკოლამ და კარგი პირობები შექმნა შეჯიბრების ჩასატარებლად. დიდ მადლობას ვუხდით მასპინძელ უნივერსიტეტს და ტექნოლოგიების სკოლის დეკანს ასეთი თანამშრომლობისთვის.
11 საათზე ფინალის გახსნა შედგა, სადაც მონაწილეებს სიტყვით მიმართეს ჯეოლიმპის ხელმძღვანელმა - ელდარ ბოგდანოვმა, კავკასიის უნივერსიტეტის ტექნოლოგიების სკოლის დეკანმა - გიორგი დათუკიშვილმა და საინფორმაციო ტექნოლოგიების ცენტრ ”მზიურის” დირექტორის მოადგილემ - ამირან მეტრეველმა.
შეჯიბრება 12:00 საათზე დაიწყო. ტრადიციულად, მის პარალელურად მიმდინარეობდა ონლაინ რაუნდი ყველა კონკურსგარე მსურველისთვის (ონლაინ შეჯიბრების შედეგები ამ ბმულზე შეგიძლიათ ნახოთ).
ფინალური რაუნდის შედეგები კი ამ ბმულზეა.
პირველი ადგილი 6 ამოცანით მოიპოვა თბილისის სახელმწიფო უნივერსიტეტის სტუდენტმა - ზურაბ კუციამ, რომელიც კომპანია ”ომედიამ” iPad 3-ით დააჯილდოვა.
მეორე ადგილზე ასევე თბილისის სახელმწიფო უნივერსიტეტის სტუდენტი - ნიკოლოზ გაბისონია გავიდა 5 ამოცანით და მას ჯეოლიმპის გუნდის მიერ XBOX 360 Kinect გადაეცა.
მესამე ადგილი თავისუფალი უნივერსიტეტის სტუდენტმა - ლაშა ლაკირბაიამ დაიკავა 5 ამოცანით და ”ნეტიკო სტუდიის” მიერ დაწესებული ელექტრონული წიგნი - Kindle Touch მიიღო.
ასევე, ფინალის მონაწილეებს გადასცეს სპეციალური პრიზები ბატონმა ამირან მეტრეველმა და კავკასიის უნივერსიტეტის ტექნოლოგიების სკოლამ.
გვსურს კიდევ ერთხელ გადავუხადოთ მადლობა ჩვენს მხარდამჭერებს. მათი დახმარებით ფინალური ღონისძიება ბევრად შთამბეჭდავი გახდა მონაწილეებისთვის. იმედი გვაქვს, მათ ისიამოვნეს საინტერესო ამოცანების ნაკრებით და მომავალი წლისთვის მეტი შემართებით მოემზადებიან ჯეოლიმპის ოლიმპიადებისთვის.
სრული ფოტო გალერეის სანახავად ეწვიეთ ჩვენს facebook-ის გვერდს.
კავკასიის უნივერსიტეტის ტექნოლოგიების სკოლა
მომავალი ღონისძიებების სია ცარიელია.
Dixtosa Episode II - Analysis...
Eშისაიდან მოვიდა 3**13?ისე 4 * 52 * 3**13 = 331M+ ...
Quick GeOlymp 2013 - ფინალური ეპიზოდი იწყება...
saba_tavdgiridze GeOlymp 2013 - ფინალური ეპიზოდი იწყება...
saba_tavdgiridze GeOlymp 2013 - ფინალური ეპიზოდი იწყება...
B ამოცანის 17 ტესტს ვერ მიმანიშნებთ?...
tornike5 GeOlymp 2013 - ფინალის შესახებ...
ვაპირებდი იგივე მეკითხა მარა მეგონა უეჭველი იქნება...
giorgi123 GeOlymp 2013 - ფინალის შესახებ...
მადლობა.შარშან ფინალში ამოცანების ყურებით ვიფარგლე...
Elle GeOlymp 2013 - ფინალის შესახებ...
შარშან ფინალს codeblocks-ით წერდით?დავაყენეთ codeb...